CELEX: 52011PC0486
Language: mt
Date: 2011-08-09
Title: Proposta għal REGOLAMENT TAL-KUNSILL li jtemm ir-reviżjoni interim parzjali tal-miżuri antidumping applikabbli għal importazzjonijiet ta' polietilentereftalat (PET) li joriġina fl-Indja

|

52011PC0486

Proposta għal REGOLAMENT TAL-KUNSILL li jtemm ir-reviżjoni interim parzjali tal-miżuri antidumping applikabbli għal importazzjonijiet ta' polietilentereftalat (PET) li joriġina fl-Indja  /* KUMM/2011/0486 finali - 2011/0219 (NLE) */  

	MEMORANDUM TA ' SPJEGAZZJONIIL-KUNTEST TAL-PROPOSTA |Ir-raġunijiet għall-proposta u l-għanijiet tagħha Din il-proposta tikkonċerna l-applikazzjoni tar-Regolament tal-Kunsill (KE) Nru 1225/2009 tat-30 ta' Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea ("ir-Regolament bażiku") fil-proċediment li jikkonċerna l-importazzjonijiet tal-polietilentereftalat(PET) li joriġina, inter alia, fl-Indja. |Il-kuntest ġenerali Din il-proposta qiegħda ssir fil-kuntest tal-implimentazzjoni tar-Regolament bażiku u hija r-riżultat ta' investigazzjoni li twettqet b'konformità mar-rekwiżiti sostantivi u proċedurali stipulati fir-Regolament bażiku. |Dispożizzjonijiet eżistenti fil-qasam tal-proposta Il-miżuri fis-seħħ bħalissa ġew imposti bir-Regolament tal-Kunsill (KE) Nru 192/2007 fuq importazzjonijiet ta' ċertu polietilentereftalat (PET) li joriġina, inter alia, fl-Indja, kif emendat bir-Regolament tal-Kunsill (KE) Nru 1286/2008. |Il-konsistenza ma' politiki u għanijiet oħra tal-Unjoni Mhux applikabbli. |KONSULTAZZJONI MAL-PARTIJIET INTERESSATI U VALUTAZZJONI TAL-IMPATT |Konsultazzjoni mal-partijiet interessati |Il-partijiet interessati kkonċernati bil-proċedura kellhom il-possibbiltà li jiddefendu l-interessi tagħhom matul l-investigazzjoni, skont id-dispożizzjonijiet tar-Regolament bażiku. |Ġbir u użu ta' kompetenzi |Ma kienx hemm bżonn ta' għarfien espert estern. |Valutazzjoni tal-impatt Din il-proposta hija r-riżultat tal-implimentazzjoni tar-Regolament bażiku. Ir-Regolament bażiku ma jipprevedix valutazzjoni ġenerali tal-impatt iżda jinkludi fih lista eżawrjenti ta' kundizzjonijiet li għandhom jiġu vvalutati. |L-ELEMENTI ġURIDIċI TAL-PROPOSTA |Taqsira tal-azzjoni proposta Fl-10 ta' Ġunju 2010, il-Kummissjoni bdiet reviżjoni interim tal-miżuri fis-seħħ fir-rigward tal-polietilentereftalat li joriġina fl-Indja b'segwitu għal talba magħmula minn produttur esportatur Indjan. It-talba kienet ibbażata fuq evidenza prima facie li nbidlu ċ-ċirkostanzi li fuqhom kienu stabbiliti l-miżuri; jiġifieri, kien hemm bidliet sinifikanti fl-ispejjeż tal-produzzjoni tal-kumpanija u li dawn il-bidliet wasslu għal marġni ta' dumping ferm inqas minn mindu ġew imposti l-miżuri eżistenti u għalhekk l-impożizzjoni kontinwata tal-miżuri fil-livelli eżistenti m'għadiex meħtieġa biex jitpatta d-dumping Il-proposta mehmuża għal Regolament tal-Kunsill hija bbażata fuq is-sejbiet tal-investigazzjoni mwettqa li hija limitata fl-ambitu għall-eżami ta' dumping u sa fejn għandu x'jaqsam l-applikant. L-investigazzjoni sabet li, għall-kuntrarju tal-affermazzjonijiet tal-applikant, il-valur normali kien żdied u mhux naqas. Barra minn hekk, il-prezzijiet għall-Unjoni kienu influwenzati mill-impenn ta' prezz tal-kumpanija mal-Kummissjoni u peress li l-prezzijiet għal swieq ta' esportazzjoni oħrajn kienu konsistentement anqas, marġni kkalkulat ġdid mhux se jkun ta' natura dejjiema. Għalhekk, huwa propost li l-Kunsill jadotta l-proposta mehmuża għal Regolament li jtemm l-investigazzjoni. |Bażi ġuridika Ir-Regolament tal-Kunsill (KE) Nru 1225/2009 tat-30 ta' Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea. |Il-prinċipju tas-sussidjarjetà Il-proposta taqa' taħt il-kompetenza esklussiva tal-Komunità. Għaldaqstant, il-prinċipju tas-sussidjarjetà ma japplikax. |Il-prinċipju tal-proporzjonalità Il-proposta tikkonforma mal-prinċipju tal-proporzjonalità għar-raġunijiet li ġejjin: |Il-forma tal-azzjoni hija deskritta fir-Regolament bażiku msemmi hawn fuq u ma tħallix lok għal deċiżjoni nazzjonali. |L-indikazzjoni ta' kif il-piż finanzjarju u amministrattiv li jaqa' fuq il-Komunità, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini huwa minimizzat u proporzjonat mal-għan tal-proposta, ma tapplikax. |L-għażla tal-istrumenti |L-istrumenti proposti: Regolament. |Mezzi oħra ma jkunux xierqa minħabba r-raġuni li ġejja: Ir-Regolament bażiku msemmi hawn fuq ma jipprevedix għażliet alternattivi. |IMPLIKAZZJONI BAġITARJA |Il-proposta m'għandhiex implikazzjonijiet fuq il-baġit tal-UE. |2011/0219 (NLE)Proposta għalREGOLAMENT TAL-KUNSILLli jtemm ir-reviżjoni interim parzjali tal-miżuri antidumping applikabbli għal importazzjonijiet ta' polietilentereftalat (PET) li joriġina fl-IndjaIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea,Wara li kkunsidra r-Regolament tal-Kunsill (KE) Nru 1225/2009 tat-30 ta' Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea[1] ("ir-Regolament bażiku"), u b'mod partikolari l-Artikolu 11(3) tiegħu,Wara li kkunsidra l-proposta ppreżentata mill-Kummissjoni Ewropea ("il-Kummissjoni") wara li ġie kkonsultat il-Kumitat Konsultattiv,Billi:1.  PROĊEDURA2.  Miżuri fis-seħħ3.  Permezz tar-Regolament (KE) Nru 2604/2000[2], il-Kunsill impona dazju antidumping definittiv fuq l-importazzjonijiet tal-polietilentereftalat (PET) li joriġinaw, inter alia, fl-Indja ("il-pajjiż ikkonċernat") ("l-investigazzjoni oriġinali"). Wara reviżjoni ta' skadenza u permezz tar-Regolament (KE) Nru 192/2007[3], il-Kunsill impona dazju antidumping definittiv għal perjodu ulterjuri ta' ħames snin. Il-miżuri antidumping ġew emendati bir-Regolament tal-Kunsill (KE) Nru 1286/2008[4] wara reviżjoni parzjali interim ("l-aħħar reviżjoni ta' investigazzjoni"). Il-miżuri ġew issettjati fil-livell tal-livell tal-eliminazzjoni tal-ħsara u jikkonsistu f'dazji antidumping speċifiċi. Ir-rata tad-dazju tvarja bejn 87.5 u 200.9 EUR/tunnellata għal produtturi Indjani msemmija individwalment b'rata residwa ta' dazju ta' 153.6 EUR/tunnellata imposta fuq l-importazzjonijiet minn esportaturi oħrajn ("dazji kurrenti").4.  Permezz tar-Regolament (KE) Nru 2603/2000[5], il-Kunsill impona dazju kumpensatorju definittiv fuq l-importazzjonijiet tal-polietilentereftalat ("PET") li joriġina, inter alia, fl-Indja.Wara reviżjoni ta' skadenza u permezz tar-Regolament (KE) Nru 193/2007[6], il-Kunsill impona dazju kumpensatorju definittiv għal perjodu ulterjuri ta' ħames snin. Il-miżuri kumpensatorji ġew emendati bir-Regolament tal-Kunsill (KE) Nru 1286/2008 wara l-aħħar reviżjoni tal-investigazzjoni. Dawn il-miżuri kumpensatorji jikkonsistu f'dazju speċifiku. Ir-rata tad-dazju tvarja bejn 0 u 106.5 EUR/tunnellata għal produtturi Indjani msemmija individwalment b'rata residwa ta' dazju ta' 69.4 EUR/tunnellata imposta fuq l-importazzjonijiet minn esportaturi oħrajn ("dazji kumpensatorji kurrenti").5.  Permezz tad-Deċiżjoni tal-Kummissjoni 2000/745/KE tad-29 ta' Novembru 2000[7], il-Kummissjoni aċċettat l-offerti ta' impenn ta' bosta produtturi esportaturi li jiġi ssettjat prezz minimu tal-importazzjoni ("PIM") ("impenn").6.  Talba għal reviżjoni7.  Tressqet talba għal reviżjoni parzjali interim ("ir-reviżjoni attwali") skont l-Artikolu 11(3) tar-Regolament bażiku minn Reliance Industries Limited, produttur esportatur Indjan tal-PET(“l-applikant” jew “Reliance”). It-talba kienet limitata fl-ambitu għad-dumping u għall-applikant. Fl-istess waqt, l-applikant talab ukoll ir-reviżjoni tal-miżuri kompensatorji attwali. Id-dazji antidumping u d-dazji kumpensatorji li jifdal huma applikabbli għall-importazzjonijiet ta' prodotti magħmula minn Reliance u l-bejgħ tal-applikant lill-Unjoni huwa ddeterminat mill-impenn8.  L-applikant ipprovda evidenza prima facie li l-issoktar tal-applikazzjoni tad-dazju attwali fil-livell attwali tagħhom ma kienx aktar meħtieġ biex jitpatta d-dumping. B'mod partikolari, l-applikant stqarr li kien hemm kien hemm bidliet sinifikanti fl-ispejjeż tal-produzzjoni tal-kumpanija u li dawn il-bidliet wasslu għal marġni ta' dumping ferm inqas minn mindu ġew imposti d-dazji eżistenti. Tqabbil tal-prezzijiet domestiċi tal-applikant mal-prezzijiet tiegħu tal-esportazzjoni lejn l-Unjoni jissuġġerixxi li l-marġni ta' dumping se tkun sostanzjalment aktar baxx mil-livell tad-dazji attwali.9.  Il-ftuħ ta' reviżjoni interim parzjali10.  Wara li kkonsultat lill-Kumitat Konsultattiv u ddeterminat li t-talba kien fiha biżżejjed evidenza prima facie biex tiġġustifika l-inizzjazzjoni tar-reviżjoni interim parzjali, il-Kummissjoni ħabbret permezz ta' notifika ta' inizzjazzjoni ppubblikata f'Il-Ġurnal Uffiċjali tal-Unjoni Ewropea[8] fl-10 ta' Ġunju 2010, l-inizzjazzjoni ta' reviżjoni interim parzjali skont l-Artikolu 11(3) tar-Regolament bażiku, limitata għall-eżami tad-dumping sa fejn jikkonċerna lill-applikant.11.  Il-prodott ikkonċernat u l-prodott simili12.  Il-prodott li qed jiġi rivedut huwa l-polietilentereftalat (PET) li għandu viskożità ta' 78 ml/g jew aktar, skont l-Istandard ISO 1628-5, ikklassifikat attwalment taħt il-kodiċi NM 3907 60 20 u li joriġina fl-Indja ("il-prodott ikkonċernat").13.  L-investigazzjoni svelat illi f'termini ta' karatteristiċi fiżiċi u kimiċi u użi, il-prodott ikkonċernat magħmul fl-Indja u mibjugħ lill-Unjoni huwa identiku għall-prodott magħmul u mibjugħ fis-suq domestiku fl-Indja. Gћalhekk, ġie konkluż li skont it-tifsira tal-Artikolu 1(4) tar-Regolament bażiku l-prodotti mibjugħa fis-suq domestiku u fis-suq tal-esportazzjoni, huma prodotti simili. Billi r-reviżjoni attwali kienet limitata għad-determinazzjoni tad-dumping sa fejn huwa kkonċernat l-applikant, ma ntlaħqu l-ebda konklużjonijiet fir-rigward tal-prodott magħmul u mibjugħ mill-industrija tal-Unjoni fis-suq tal-Unjoni.14.  Il-partijiet ikkonċernati15.  Il-Kummissjoni infurmat uffiċjalment lill-applikant, lir-rappreżentanti tal-pajjiż li jesporta u l-assoċjazzjoni tal-produtturi tal-Unjoni dwar l-inizzjazzjoni tar-reviżjoni. Il-partijiet interessati ngħataw l-opportunità li jressqu l-opinjonijiet tagħhom bil-miktub u li jitolbu seduta fil-limitu taż-żmien stipulat fin-notifika ta' inizzjazzjoni.16.  Il-partijiet interessati kollha, li talbu dan u wrew li kien hemm raġunijiet partikolari għaliex għandhom jinstemgħu, ingħataw seduta.17.  Sabiex tikseb it-tagħrif li qieset meħtieġ għall-investigazzjoni tagħha, il-Kummissjoni bagħtet il-kwestjonarju lill-applikant u rċeviet tweġiba fi żmien l-iskadenza stipulata għal dan l-għan.18.  Il-Kummissjoni fittxet u vverifikat it-tagħrif kollu li hi qieset meħtieġ għad-determinazzjoni tad-dumping. Il-Kummissjoni wettqet żjarat ta' verifika fl-uffiċċji tal-applikant f'Mumbai, fl-Indja19.  Il-perjodu tal-investigazzjoni tar-reviżjoni20.  L-investigazzjoni tad-dumping kopriet il-perjodu mill-1 ta' April 2009 sal-31 ta' Marzu 2010 ("il-perjodu tal-investigazzjoni tar-reviżjoni" jew il-"PIR").21.  IR-RIŻULTATI TAL-INVESTIGAZZJONI22.  In-natura dejjiema tal-bidla allegata taċ-ċirkostanzi matul il-PIR23.  Bi qbil mal-Artikolu 11(3) tar-Regolament bażiku, ġie eżaminat jekk iċ-ċirkustanzi fir-rigward tad-dumping inbidlux b'mod sinifikanti u jekk din il-bidla kinitx ta' natura dejjiema.24.  L-applikant stqarr li l-bidliet fil-valur normali u l-prezzijiet tal-esportazzjoni tiegħu mill-investigazzjoni oriġinali li stabbilixxiet il-marġni ta' dumping tiegħu kien riżultat ta' bidla sinifikanti fl-ispejjeż tal-produzzjoni. Ġie affermat li l-bidla fl-ispiża tal-produzzjoni tiegħu kienet marbuta mat-tnaqqis tad-dazji tad-dwana applikabbli fuq l-importazzjonijiet fl-Indja tal-materja prima bażika fil-proċess tal-produzzjoni tagħha. Barra minn hekk, l-applikant stqarr ukoll li t-tnaqqis tad-dazji tad-dwana wassal għal nuqqas f'inċentivi tal-esportazzjoni li stqarr li rriżultaw f'bidliet fil-prezzijiet domestiċi tal-bejgħ li huma użati fid-determinazzjoni tal-valur normali.25.  Madankollu, instab li minkejja t-tnaqqis fid-dazji tad-dwana u fl-inċentivi tal-esportazzjoni, il-prezzijiet domestiċi tal-bejgħ tal-kumpanija użati biex jiġi ddeterminat il-valur fil-PIR kienu aktar għoljin mill-prezzijiet użati fl-investigazzjoni oriġinali li stabbilixiet il-marġni ta' dumping tal-applikant. Il-prezzijiet domestiċi aktar għoljin tal-bejgħ irriżultaw, inter alia , miż-żieda fl-ispejjeż ta' ċerta materja prima u inputs oħrajn.26.  F'dak li jirrigwarda l-prezzijiet tal-esportazzjoni lejn l-UE fil-PIR, dawn ġew iddeterminati skont l-Artikolu 2(8) u (9) tar-Regolament bażiku. Madankollu, kellu jiġi analizzat b'mod partikolari jekk l-eżistenza ta' impenn ta' prezz li biha l-applikant kien obbligat ibigħ il-prodott tiegħu fis-suq tal-Unjoni bi prezz 'il fuq mill-PIM issettjat għal kull xahar, matul il-PIR influwenza l-prezzijiet tal-esportazzjoni tal-applikant. Għar-raġunijiet stabbiliti hawn taħt, ġie konkluż li l-esportazzjonijiet lejn l-UE kienu tassew influwenzati mill-impenn ta' prezz. F'dan ir-rigward, peress li l-applikant kellu jikkonforma mal-obbligazzjonijiet tal-impenn tal-PIM, huwa għażel li ma jesportax lejn l-UE matul xhur speċifiċi tal-PIR meta l-prezzijiet tiegħu tal-esport lejn swieq tal-esportazzjoni oħrajn kienu inqas mill-MIP.27.  Ġie osservat li l-applikant biegħ il-prodott tiegħu lill-Unjoni fis-sitt xhur tal-PIR biss. Min-naħa l-oħra, matul il-perjodu huwa biegħ prodotti lill-swieq ta' esportazzjoni fejn ma kellux għalfejn ikun konformi mal-obbligu stabbilit fl-impenn ta' prezz. Ġie nnutat li l-prezzijiet tal-esportazzjoni lejn pajjiżi terzi fix-xhur li matulhom l-applikant ma esportax lejn l-UE kienu inqas b'mod sinifikanti mill-MP stabbilit. Għaldaqstant, fid-dawl ta' dan li ntqal hawn fuq, jista' jiġi raġonevolment assunt li l-unika raġuni għalfejn l-applikant ma biegħx il-prodotti lill-Unjoni fix-xhur li kien jifdal kienet għaliex kellu jikkonforma mal-obbligi tal-impenn u ma setax ibiegħ inqas mill-prezz stabbilit mill-PIM.28.  L-applikant ikkuntesta s-sejba li r-raġuni għalfejn ma nbiegħux prodotti lis-suq tal-Unjoni kellha x'taqsam mal-impenn eżistenti. L-applikant argumenta li fir-rigward tal-bejgħ tiegħu fil-PIR lis-swieq tal-esportazzjoni kbar oħrajn kien hemm xhur fejn ma kien hemm l-ebda bejgħ u għalhekk il-bejgħ irregolari ma kienx karatteristika speċifika tas-suq tal-Unjoni. Huwa stqarr ukoll li paragun fix-xahar tal-prezzijiet tal-importazzjoni tal-prodott ikkonċernat lejn l-UE mill-pajjiżi l-oħrajn kollha li jesportaw u / jew il-prezzijiet tal-importazzjoni tal-prodott ikkonċernat li joriġina fl-Indja bil-PIM fix-xahar tal-kumpanija se juri li Reliance kienet tkun kapaċi tbiegħ prodotti lill-UE fix-xhur kollha tal-PIR mingħajr ma tikser l-obbligi ta' impenn tagħha.29.  L-argumenti tal-applikant ma jistgħux jiġu aċċettati għaliex, minn naħa waħda, il-kumpanija ffukat l-attività tagħha fuq swieq magħżula individwali li l-mutur tagħhom huwa l-ispeċifiċitajiet tagħhom stess tas-suq u ma jagħtux indikazzjonijiet għalfejn il-kumpanija ma għamlitx bejgħ lill-UE. Min-naħa l-oħra, il-paraguni tal-applikant kienu bbażati fuq dejta statistika ġenerali filwaqt li s-sejbiet tar-reviżjoni attwali huma bbażati fuq id-dejta speċifika tal-kumpanija li hija aktar relevanti u ta' min iserraħ fuqha sabiex wieħed jasal għall-konklużjonijiet. L-argumenti ppreżentati lanqas ma kienu validi kompletament eż. għal xi xhur il-prezzijiet ġenerali tal-importazzjoni lejn l-Unjoni kienu tassew aktar ogħla mill-PIM, filwaqt li f'xi perjodi oħrajn il-prezzijiet ġenerali ta' importazzjoni kienu inqas mill-PIM, u għaldaqstant l-ebda konklużjonijiet ġenerali ma setgħu jiġu bbażati fuqhom. Madankollu, huwa indubitabbli li l-applikant kellu bejgħ lill-Unjoni biss fix-xhur meta l-prezzijiet ġenerali tal-importazzjoni lejn l-Unjoni kienu fil-livell jew ogħla mill-PIM.30.  L-argument tal-applikant li kien ikun kapaċi, kieku ried, ibiegħ il-prodotti fis-suq tal-Unjoni matul il-perjodu ta’ sitt xhur li fih kien qed ibiegħ prodotti fi swieq oħra ta’ esportazzjoni bi prezz iktar baxx mill-PIM mhux aċċettat billi huwa spekulattiv u mhux sostanzjat. L-applikant ma ressaq ebda argument ieħor dwar ir-raġunijiet għala ma biegħx prodotti lill-UE matul dawk is-sitt xhur filwaqt li fl-istess ħin kien qed ibiegħ l-istess prodotti fuq swieq oħra ta’ esportazzjoni bi prezz iktar baxx mill-PIM. Għalhekk ġie konkluż li l-applikant ma biegħx prodotti lill-Unjoni matul ċertu perjodu minħabba l-ħtieġa li jkun konformi mal-obbligi tal-impenn tiegħu. Bħala konsegwenza l-prezzijiet ta’ esportazzjoni mitluba fis-suq tal-Unjoni fil-PIR mhumiex ta' min jorbot fuqhom.31.  Sar ukoll paragun bejn il-prezzijiet tal-bejgħ tal-applikant lejn is-suq tal-Unjoni u l-prezzijiet miksuba fis-swieq tal-esportazzjoni l-oħrajn fejn ma kien hemm l-ebda obbligu ta' impenn ta' prezz. Ġie osservat li l-prezzijiet tal-esportazzjoni lejn dawn is-swieq mingħajr obbligi ta' prezz kienu inqas b'mod konsistenti matul il-PIR.32.  L-applikant oġġezzjona għall-konklużjonijiet li ntlaħqu mit-tqabbil tal-prezzijiet għall-Unjoni u swieq oħra ta’ esportazzjoni u stqarr li meta jiġu analizzati fuq livell ta' pajjiż b'pajjiż, hemm bosta swieq oħra ta' esportazzjoni fejn il-prezzijiet mitluba kienu ogħla mill-prezzijiet mitluba fis-suq tal-UE. Iżda, f'dan ir-rigward, il-paragun tal-prezzijiet medji huwa iktar rilevanti mid-differenzi individwali meta jsir paragun ta' pajjiż b'pajjiż li huma marbuta mad-daqs kif ukoll ma' fatturi ċari ta' kompetizzjoni f'dawn is-swieq individwali.33.  Konsegwentement, il-prezzijiet tal-esportazzjoni fis-swieq terzi jirriflettu aħjar il-komportament tal-kumpanija fl-iffissar tal-prezzijiet. Id-differenza kbira ħafna fil-prezz bejn il-prezzijiet tal-esportazzjoni lejn l-Unjoni u l-prezzijiet tal-esportazzjoni lejn il-bqija tad-dinja tindika li hemm argumenti ekonomiċi qawwija li jħajru lil Reliance li tbiegħ lill-Unjoni bi prezz iktar baxx jekk il-PIM ma jkunx fis-seħħ. F'dawn iċ-ċirkostanzi huwa kkunsidrat li kwalunkwe marġni tad-dumping ikkalkulat mill-ġdid, ibbażat fuq il-prezzijiet ta' esportazzjoni lejn l-UE fil-PIR ikun għalhekk stabbilit abbażi tal-prezzijiet li ma nbidlux b'mod sinifikanti u dejjiemi. L-istess konklużjoni tapplika għall-istqarrija tal-applikant, kif imsemmi fil-premessa (5) hawn fuq, li t-tqabbil tal-prezzijiet domestiċi tiegħu u l-prezzijiet ta' esportazzjoni għall-Unjoni juri marġini ta’ dumping iktar baxx mil-livell ta’ dazji attwali.34.  Fid-dawl ta’ dan ta’ hawn fuq, il-kundizzjoni stabbilita fl-Artikolu 11(3) tar-Regolament bażiku li ċ-ċirkostanzi fir-rigward tad-dumping inbidlu b'mod sinifikanti, mhix sodisfatta. Għalhekk it-tkomplija tal-impożizzjoni tal-miżuri fil-livell attwali tagħhom hija meħtieġa biex jitpatta għad-dumping.35.  Wara l-iżvelar, l-applikant insista li l-prezzijiet tiegħu imposti fuq is-suq tal-Unjoni huma kompletament affidabbli. Peress li dawn l-esportazzjonijiet żdiedu b'mod sinifikanti bejn il-perjodu tal-investigazzjoni oriġinali u l-PIR, il-komportament tal-kumpanija fir-rigward tal-esportazzjoni tagħha għandu jiġi kkunsidrat ukoll bħala li nbidel b'mod sinifikanti u dejjiemi matul dan il-perjodu. Għaldaqstant il-marġni ta' dumping tal-kumpanija allegatament kien ukoll naqas b'mod sinifikanti u dejjiemi.36.  Barra minn hekk, huwa argumenta li l-bidla dejjiema taċ-ċirkustanzi mhijiex neċessarjament l-element determinanti għall-valutazzjoni li għandha ssir wara l-inizzjazzjoni ta' reviżjoni iżda għandu aktar rilevanza l-fatt jekk l-impożizzjoni kontinwata tad-dazju hijiex meħtieġa biex jitpatta d-dumping. Huwa semma' l-prinċipju fundamentali stipulat fl-Artikolu 11(1) u tar-Regolament bażiku u l-Artikolu 11.1 tal-Ftehim Antidumping tal-ODK li l-miżuri antidumping għandhom jibqgħu fis-seħħ biss sakemm, u sal-punt li, huwa meħtieġ li jiġi oppost d-dumping li jkun qiegħed jikkawża ħsara. F'dan ir-rigward, l-applikant stqarr li l-analiżi tan-neċessità għandu jkun valutazzjoni prospettiva li minn tal-anqas tirrikjedi ir-rikorrenza probabbli jew possibbli ta' dumping fil-livell stabbilit qabel.37.  L-Artikolu 11(1) tar-Regolament bażiku jipprovdi li "Miżura kontra d-dumping għandha tibqa’ infurzata biss sakemm, u sal-punt li, huwa meħtieġ li jiġi oppost d-dumping li jkun qiegħed jikkawża ħsara". Dan il-prinċipju jiġi segwit fit-trattament tar-reviżjonijiet interim, bħal fil-każ inkwistjoni, fejn l-Artikolu 11(3) tar-Regolament bażiku jipprovdi, inter alia, li "[…]Reviżjoni interim għanda tinbeda fejn it-talba jkun fiha evidenza biżżejjed li l-impożizzjoni kontinwa tal-miżura ma għadhiex aktar neċessarja biex twieġeb għall-bejgħ taħt il-prezz u/jew li l-ħsara x'aktarx ma titkompliex jew ma terġax tiġri li kieku l-miżura kellha titneħħa jew tiġi mibdula[…]." Id-dispożizzjoni msemmija hawn fuq tissettja l-valur referenzjajru li għandu jintlaħaq fejn parti interessata tikkunsidra li l-livell ta' miżuri huwa wisq baxx jew wisq għoli u konsegwentement titlob reviżjoni ta' dawk il-miżuri. Ladarba tkun inbdiet reviżjoni bħal din, l-Artikolu 11(3) tar-Regolament bażiku jkompli billi jistqarr espliċitament li "Fit-twettiq ta' l-investigazzjonijiet skond dan il-paragrafu, il-Kummissjoni tista’, inter alia, tikkunsidra jekk iċ-ċirkustanzi fejn għandhom x'jaqsmu l-bejgħ taħt il-prezz […] tbiddlux b'mod sinifikanti […]. F'dan il-każ, għandu jingħata każ, fid-determinazzjoni finali, ta' l-evidenza kollha rilevanti u dokumentata kif suppost". Għaldaqstant l-Artikolu 11(3) jipprovdi kriterju addizzjonali ta' valutazzjoni (jiġifieri bidla sinifkanti fiċ-ċirkustanzi) fil-każ ta' reviżjonijiet interim li għandhom jiġu studjati matul l-investigazzjoni apparti ir-rekwiżit ta' inizzjazzjoni (jiġifieri jekk il-miżuri fil-livell attwali għadhomx neċessarji) kif stqarr l-applikant.38.  Għandu jiġi nnutat ukoll li fl-investigazzjonijiet tar-reviżjoni interim hija prassi standard li tiġi eżaminata n-natura dejjiema taċ-ċirkustanzi mibdula li nstabu matul investigazzjoni. Tabilħaqq, f'dan ir-rigward, il-ġurisprudenza tal-Qorti Ġenerali tal-Unjoni Ewropea[9] tikkonferma li " l-istituzzjonijiet, fil-kuntest tal-analiżi tagħhom dwar il-ħtieġa li l-miżuri eżistenti jinżammu, għandhom setgħa diskrezzjonali wiesgħa, li tinkludi l-fakultà li jirrikorru għal evalwazzjoni prospettiva tal-politika tal-prezzijiet applikata mill-esportaturi kkonċernati ". L-evidenza preżenti turi li l-prezzijiet tal-esportazzjoni imposti fuq is-suq tal-Unjoni minn Reliance ma jirrifflettux il-politika attwali tal-applikant tal-prezzijiet u għalhekk, kif ġie konkluż hawn fuq fil-premessa (21), il-prezzijiet tal-esportazzjoni imposti fis-suq tal-UE fil-PIR mhumiex affidabbli u konsegwentement kwalunkwe marġni ta' dumping kkalkulat mill-ġdid abbażi ta' dawn il-prezzijiet se jkun għaldaqstant ibbażat fuq prezzijiet li ma nbidlux b'mod sinifikanti u dejjiemi, kif stabbilit hawn fuq fil-premessa (24).39.  Minkejja l-konklużjoni li l-prezzijiet tal-esportazzjoni lejn l-UE ma nbidlux b'mod sinifikanti u dejjiemi, xorta waħda ġew ikkunsidrati l-argumenti tal-applikant u jekk il-miżuri fil-livell attwali tagħhom għadhomx neċessarji biex jiġi kumbattut d-dumping. F'dan ir-rigward, l-applikant stqarr li peress li l-marġni ta' dumping tiegħu se jkun b'mod sinifikanti inqas minn dak li nstab fl-investigazzjoni oriġinali u l-komportament tiegħu fl-esportazzjoni fi swieq oħra se tikkonferma li l-bidla fil-marġni ta' dumping tirrifletti x-xejra li raġonevolment għandha tkun mistennija fil-ġejjieni, il-livell attwali ta' miżuri huwa evidentement eċċessiv. Madankollu, instab li dawn l-argumenti mhumiex appoġġjati mill-fatti. L-ewwel nett, fir-rigward tal-esportazzjoni tal-applikant fir-rigward tal-esportazzjoni fi swieq oħrajn, instab li għall-kuntrarju tal-istqarrija fit-talba tal-applikant, il-prezz għal dawk is-swieq kienu f'medja ta' kważi 10 % anqas minn dawk tal-UE. Dawn is-swieq tal-esportazzjoni ta' pajjiżi terzi oħrajn jinkludu numru ta' pajjiżi ta' daqs differenti tas-suq b'uħud minnhom bi probabbiltà baxxa ta' produzzjoni ta' PET. Dawn is-swieq għalhekk huma definiti skont il-karatteristiċi individwali tagħhom infushom tal-kompetizzjoni li twassal għal prezzijiet u xejriet differenti minn dawk tas-suq UE. It-tieni nett, fid-dawl ta' dawn is-sejbiet, anka li kieku kien instab li l-livell attwali ta' miżuri għandu jinbidel għal raġunijiet li ma kienx aktar neċessarju sabiex jikkumbatti d-dumping, mhuwiex possibbli li jiġi determinat fuq livell raġonevoli ta' preċiżjoni x'għandu jkun il-livell xieraq fin-nuqqas ta' prezzijiet affidabbli tal-esportazzjoni li jirriżultaw minn u jirriflettu l-kundizzjonijiet normali fis-suq tal-Unjoni.40.  Fl-aħħar nett, l-applikant ikkunsidra li jista' jsir aġġustament skont l-Artikolu 2(10) u b'mod partikolari l-Artikolu 2(10)k tar-Regolament bażiku għal " differenzi f'fatturi oħra […] jekk jiġi pruvat illi jaffettwaw il-komparabilità tal-prezz kif meħtieġ taħt dan il-paragrafu".41.  Minħabba l-konklużjoni li ntlaħqet hawn li l-prezzijiet tal-esportazzjoni ma nbidlux b'mod sinifikanti u dejjiemi, mhuwiex possibbli li jiġi stabbilit marġni ta' dumping. Għaldaqstant, it-talba għal aġġustament hija irrelevanti u għalhekk miċħuda.42.  TMIEM L-INVESTIGAZZJONI43.  Fid-dawl tas-sejbiet li ċ-ċirkostanzi fir-rigward tad-dumping ma nbidlux b'mod sinifikanti u dejjiemi, huwa kkunsidrat li r-reviżjoni preżenti għandha tintemm mingħajr l-emenda tal-livell tad-dazju għall-applikant. Għaldaqstant, il-miżuri antidumping imposti bir-Regolament tal-Kunsill (KE) Nru 1286/2008 fuq l-importazzjonijiet tal-PET prodott minn Reliance m'għandux jinbidel.44.  ŻVELAR45.  L-applikant kif ukoll il-partijiet ikkonċernati l-oħra ġew infurmati bil-fatti essenzjali u l-konsiderazzjonijiet li fuq il-bażi tagħhom kien maħsub li jiġi propost it-tmiem tal-reviżjoni interim parzjali attwali. Il-kummenti li waslu ma kinux tali li jbiddlu l-konklużjoni t'hawn fuq.46.  DISPOŻIZZJONI FINALI47.  Din ir-reviżjoni għandha għalhekk tintemm mingħajr ebda emenda għar-Regolament (KE) Nru 192/2007.ADOTTA DAN IR-REGOLAMENT:Artikolu 1Ir-reviżjoni interim parzjali tal-miżuri antidumping applikabbli għall-importazzjonijiet ta' politilene tereflatat li attwalment jaqgħu fil-kodiċi NM 3907 60 20 u li joriġinaw, inter alia, fl-Indja, hija b'dan mitmuma mingħajr emendi għall-miżuri fis-seħħ.Artikolu 2Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f' Il-Ġurnal Uffiċjali tal-Unjoni Ewropea .Dan ir-Regolament għandu jorbot fl-intier tiegħu u huwa direttament applikabbli fl-Istati Membri kollha.Magħmul fi Brussell,Għall-KunsillIl-President [1] ĠU L 343, 22.12.2009, p. 51.[2] ĠU L 301, 30.11.2000, p. 21.[3] ĠU L 59, 27.2.2007, p. 1.[4] ĠU L 340, 19.12.2008, p. 1.[5] ĠU L 301, 30.11.2000, p. 1.[6] ĠU L 59, 27.2.2007, p. 34.[7] ĠU L 301, 30.11.2000, p. 88.[8] ĠU C 151, 10.6.2010, p. 15.[9] Para 48 tas-sentenza fil-każ T-143/06